**Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 14078/8237/28.11.2018

**PROIECT** **DECIZIA ETAPEI DE ÎNCADRARE**

**Nr. 380 din 28.11.2018**

**Revizuita in data de 03.06.2019**

Ca urmare a solicitării de emitere a acordului de mediu adresate de **MUNICIPIUL TARGOVISTE,** cu sediul in municipiul Targoviste, strada Revolutiei, nr.1-3, judetul Dambovita, înregistrată la Agenția pentru Protecția Mediului (APM) Dâmbovița cu nr.14078 din 18.10.2018,a solicitarii de revizuire nr.7881 din data de 20.05.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 22.11.2018, 23.05.2019, că proiectul **REALIZARE SI DOTARE GRADINITA CU PROGRAM PRELUNGIT-STRADA GENERAL I.E. FLORESCU DIN MUNICIPIUL TARGOVISTE** propus a fi amplasat in municipiul Targoviste, strada General I.E.Florescu, judetul Dambovita, **nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Proiectul ”Realizare si dotare Gradinita cu program prelungit – strada General I.E. Florescu din Municipiul Targoviste” are ca obiectiv construirea unei gradinite, amenajarea si imprejmuirea curtii interioare, asigurarea si amenajarea cailor de acces pietonal si autoutilitar (aprovizionare, servicii edilitare si interventii), precum echiparea si dotarea cu elemente specifice activitatilor desfasurate atat in incinta cat si in spatiul exterior.

Terenul aferent obiectivului de investitii este inscris in Cartea Funciara nr. 70730, avand accelasi numar cadastral si o suprafata totala de 13.656 mp, din care 4.910 mp sunt destinati acestui obiectiv.

- Suprafaţa terenului: 4910,00mp

- Suprafata construita existent: 249mp

- Suprafata construita desfasurata existenta: 249 mp

- Suprafața construita propusă: 634,30 mp

- Suprafața desfasurata propusă: 1272,60 mp

- P.O.T. existent = 5.07%

- C.U.T. existent = 0,051

- P.O.T. propus = 12.92%

- C.U.T. propus = 0,26

Gradinita cu program prelungit va asigura desfasurarea activitatilor specifice pentru un numar de circa 80 copii, pe categorii de varsta (grupe). Constructia de baza va asigura o compartimentare corespunzatoare desfasurarii activitatilor de baza si a activitatilor suport pentru copii, personal didactic si auxiliar, in conformitate cu reglementarile legale, a standardelor si a normelor de proiectare specifice, cu dotarile necesare aferente. Spatiul exterior va fi imprejmuit si va cuprinde toate elementele necesare desfasurarii in conditii normale a activitatilor, va fi echipat si dotat corespunzator. Se vor asigura utilitatile adiacente (alimentare cu apa, canalizare, gaz, energie electrica, telefonie, cablu, intemet, TV), precum si caile de acces specifice pietonale si auto.

Cladirea principala — cu suprafata construita 634.30 mp si suprafata construita desfasurata de 1272.6mp, va fi compartimentata adecvat pentru desfasurarea activitatilor specifice a 4 grupe de copii, conform tabelului urmator:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **PARTER** | | | | | | | | | |
| **Nr. Crt.** | **Functiune** | | **Suprafata**  **(mp)** | | **Nr. Crt.** | | **Functiune** | | **Suprafata**  **(mp)** |
| **1** | Vestibul/filtru | | 17.00 | | **20** | | Sala mese | | 60.25 |
| **2** | Grup sanitar | | 2.70 | | **21** | | Bucatarie | | 41.75 |
| **3** | Cabinet medical | | 10.29 | | **22** | | Camera frigorifica | | 4.08 |
| **4** | Izolator | | 7.42 | | **23** | | Vase curate | | 3.09 |
| **5** | Grup sanitar | | 3.51 | | **24** | | Spalator | | 6.75 |
| **6** | Sala festivitati/muzica/ act. colective | | 49.00 | | **25** | | Receptie marfa | | 14.78 |
| **7** | Depozitare sala | | 5.14 | | **26** | | Hol | | 7.18 |
| **8** | Cabina schimb | | 3.67 | | **27** | | Depozitare haine curate | | 9.00 |
| **9** | Casa scarii | | 13.50 | | **28** | | Echipament | | 9.30 |
| **10** | Hol circulatii/ vestiare | | 58.23 | | **29** | | Grup sanitar | | 5.64 |
| **11** | Grup sanitar dizabilitati | | 4.30 | | **30** | | Dusuri | | 14.00 |
| **12** | Circulatii sali | | 21.32 | | **31** | | Acces vestiar | | 5.61 |
| **13** | Sala grupa+zona dormit | | 56.94 | | **32** | | Spalatorie/ uscatorie | | 12.76 |
| **14** | Grup sanitar | | 8.25 | | **33** | | Calcatorie | | 5.20 |
| **15** | Sala grupa+zona dormit | | 60.92 | | **34** | | Uscatorie | | 5.60 |
| **16** | Grup sanitar | | 6.50 | | **35** | | Camera tehnica | | 9.86 |
| **17** | Circulatii | | 19.80 | | **36** | | ESG | | 1.55 |
| **18** | Terasa exterioara | | 55.00 | | **37** | | TEG | | 0.80 |
| **19** | Scara evacuare | | 9.67 | | **38** | | Terasa exterioara | | 8.00 |
| **ETAJ** | | | | | | | | | |
| **Nr. Crt.** | **Functiune** | **Suprafata**  **(mp)** | | **Nr. Crt.** | | **Functiune** | | **Suprafata**  **(mp)** | |
| **1** | Terasa exterioara | 22.00 | | **17** | | Scara evacuare | | 9.67 | |
| **2** | Casa scarii | 13.50 | | **18** | | Sala mese | | 60.25 | |
| **3** | Hol circulatii | 54.80 | | **19** | | Oficiu bucatarie | | 12.78 | |
| **4** | Birou administrativ | 19.74 | | **20** | |  | |  | |
| **5** | Arhiva | 12.00 | | **21** | |  | |  | |
| **6** | Circulatii sali | 21.32 | | **22** | | Vase curate | | 2.23 | |
| **7** | Depozit jucarii | 5.53 | | **23** | | Spalator | | 3.01 | |
| **8** | Sala grupa | 50.05 | | **24** | | Hol | | 8.03 | |
| **9** | Camera dormit | 22.26 | | **25** | | Grup sanitar | | 7.10 | |
| **10** | Grup sanitar | 7.85 | | **26** | | Grup sanitar | | 4.80 | |
| **11** | Sala grupa + Camera dormit | 60.92 | | **27** | | Birou director | | 15.66 | |
| **12** | Grup sanitar | 6.50 | | **28** | | Circulatii birouri | | 14.72 | |
| **13** | Sala grupa + Camera dormit | 56.94 | | **29** | | Cabinet psihologic | | 17.70 | |
| **14** | Grup sanitar | 8.25 | | **30** | | Cabinet educatoare | | 23.30 | |
| **15** | Circulatii acces terasa | 19.47 | | **31** | | Materiale didactice | | 16.52 | |
| **16** | Terasa exterioara | 57.42 | | **32** | | Camera curatenie | | 3.20 | |

* Finisaje interioare:

Peretii se vor tencui cu tencuieli pe baza de mortar var-ciment in grosime de ~2.5 cm pe fiecare fata. Dupa realizarea tencuielii se vor realiza driscuiri ale acesteia in vederea scaderii consumului ulterior de glet de ipsos. Pe tencuiala se va aplica glet fin de ipsos, amorsa si zugraveli lavabile.

Zugravelile lavabile se vor realiza albe in oficii, spatii depozitare, spatii tehnice, grupuri sanitare personal, spalatorie si in culori calde in resul incaperilor. In grupurile sanitare se vor realiza placaje cu faianta pe o inaltime de 1.50 m. Pe restul inaltimii peretelui se vor realiza finisaje conform descrierii de mai sus.

Pardoselile vor fi din covor PVC de trafic intens, montat pe sapa de rectificare in salile de grupa, izolator, cabinet medical, sala multifunctionala, birouri.

Gresie antiderapanta se va monta in filtru primire/vestiar, vestibul, holuri, grupuri sanitare, oficii, spalatorie, centrala termica, treptele scarii principale spre etaj si spatii depozitar.

Treptele de acces intre niveluri sau cele din parter ce preiau trecerile dintre tronsoane vor fi prevazute cu elemente de protectie a muchiilor si antialunecare.

La peretii din zonele unde isi desfasoara activitatea copii, se vor prevedea cajradiatoare din lemn ignifurat.

Pervazurile interioare se vor executa din lemn geluit, baituit si lacuit, iar in zonele umede (bai, oficii) pervazurile vor fi din PVC.

Tavanele incaperilor se vor finisa prin tencuieli cu mortar pe baza de var-ciment, glet de ipsos fin si zugraveli lavabile.

Toate pardoselile se vor monta pe sapa de rectificare in grosime de ~ 6 cm. Prin sapa se vor realiza si traseele de instalatii pentru evitarea montarii acestora aparente.

Scara principala de acces la nivelul etajului va avea parapeti de protectie din metal cu mana curenta din lemn grunduita si lacuita, prinsa de parapet cu montanti verticali grunduiti si vopsiti. Balustrada scarii va dispune de dublarea mainii curente la cota +0.60m, pentru spijinul copiilor. Scara principala de acces la etaj va fi dotata cu scaun elevator pentru a facilita accesul persoanelor cu dizabilitati.

Atat scara principala, cat si cea secundara pe langa mana curenta dublata la 60 cm, pentru protectia copiilor se propune inchiderea balustrazii cu foi de plexiglas.

Se va monta termoizolatie orizontala de 10 cm grosime din placi semirigide de polistiren extrudat, sub placa de beton a pardoselilor in contact direct cu solul (pardoseala de la nivelul paruterului).

* *Finisaje exterioare:*

Exteriorul constructiei va fi tencuit cu adeziv flexibil armat cu plasa de fibra de sticla. Peste aceasta tencuiala se va aplica tencuiala decorativa - tencuiala acrilica.

Soclul va fi termoizolat cu vata minerala.

Treptele intrarilor si terasa vor fi placate cu gresie antiderapanta, iar treptele vor fi prevazute cu protectii pentru muchii si elemente antialunecare.

Scarile exterioare vor dispune de balustrade metalice, grunduite si vopsite, realizate din montanti din platbanda de otel, rigidizate cu traverse verticale din teava patrata. La scarile exterioare si la rampa de acces la parter, balustrade va fi dublata cu mana curenta si la h = 60 cm pentru sprijin copii.

Pervazurile exterioare se vor executa din elemente din travertine, prevazute cu lacrimar si semibaston.

Pentru preluarea apelor pluviale de pe acoperis se vor prevedea jgheaburi si burlane din tabla vopsita electrostatic.

* Acoperisul si invelitoarea:

Acoperisul va fi de tip terasa necirculabila, avand in component toate straturile necesare realizarii unei bune protectii termice si hidrofuge.

* Amenajari exterioare

Aleea de acces in imobil si trotuarul din jurului acestuia – se vor placa cu dale din beton.

Aleile si platformele din zona de recreatie – se vor placa cu dale cauciucate sau covor de cauciu antitrauma.

Pentru realizarea acestora se va decapa stratul vegetal in adancime de ~30 cm si se va executa o fundatie din piatra sparta cilindrata in grosime de 25 cm, stratul de balast stabilizat cu ciment in grosime de 10 cm si stratul de nisip pentru incastrarea dalelor de beton sau cauciucate.

Aleile si platformele se vor prevedea cu o panta de minim 1% pentru scurgerea apelor pluviale. Panta se va da catre spatiul vedre din imediata vecinatate.

Amenajare spatiu verde. Pamantul se va afana prin procedee manuale in vederea pregatirii pentru insamantare si plantare. Se vor realiza procedee de ierbicidare pentru a impiedica aparita buruienilor si se vor aplica ingrasaminte pentru asigurarea de substante nutritive pentru plantele ce urmeaza a fi plantate.

Se vor face insamantari cu gazon in amestec cu trifoi pe toata suprafata verde. Se va avea in vedere insamantarea unui gazon cu proprietati bune la trafic.

Trotuarele perimetrale ale imobilului se vor realiza din beton slab armat pe pat de pietris. Acestea vor avea o panta de minim 2% in vederea indepartarii apelor pluviale de fundatia constructiilor.

* Structura

Pentru realizarea fundatiei se va realiza o sapatura generala pana la cota -1,50m fata de cota +/-0.00m a constructiei proiectate. Fundatia se va realiza in sistem fundatii continue sub ziduri cu latimea talpii fundatiei de 90cm.. Fundatiile corespunzatoare zonei scarii de acces exterioare sunt realizate cu 50cm mai jos decat cele ale cresei, facilitand accesul pe scara de la nivelul trotuarului.Adancimea de fundare este de 1.50m fata de la cota terenului natural. Fundatiile se vor hidroizola pe partea exterioara cu membrana bituminoasa in 2 straturi (unul vertical si unul orizontal). Grosimea totala a hidroizolatiei va fi de minim 6 mm. Este interzisa perforarea membranei pentru prinderea termosistemului.

Pentru o mai buna aderenta a termosistemului peste hidroizolatie se va folosi membrana hidroizolanta cu ardezie cu granulatie mare.Dupa executarea hidroizolatiei si a protectiei acesteia se vor putea realiza umpluturile, compactate in straturi de cate 20 cm. Pentru indepartarea apelor pluviale si evitarea stagnarii acestora langa fundatia imobilului se vor realiza trotuare din beton slab armat cu panta spre exterior. Rosturile de lucru ale trotuarului si intre trotuar si imobil se vor trata cu mastic bituminos in vederea impermeabilizarii.

Suprastructura cu regim de inaltime P+1E se va realiza in system cadre din beton armat. Peste parter si etaj 1 se vor executa plansee din beton armat cu grosime de 13cm, turnat monolit cu grinzile aferente ce formeaza saiba rigida de nivel ce asigura transmiterea corespunzatoare a incarcarilor gravitationale si seismice in mod corespunzator elementelor verticale.

Accesul vertical intre parter si etaj se va face prin intermediul scarilor din beton armat turnat monolit.Sistemul de inchidere la partea superioara a constructiei este de tip terasa necirculabila.

Inchiderile exterioare si cele interioare cu grosimea de 30cm, respectiv 25cm, se vor realiza din zidarie de caramida cu rezistenta minima la compresiune de 10N/mm2. Inchiderile exterioare se vor termoizola cu vata minerala in vederea asigurarii protectiei termice si limitarea pierderilor de caldura prin zonele de punte termica.

Toate elementele din beton armat se vor cofra cu cofraje din placaj sau metalice.

* Instalatii termice

Instalatia interioara de incalzire

Instalatia de incalzire este structurata pe urmatoarele componente, dupa cum urmeaza:

Corpuri statice de incalzire – radiatoare pentru distributia radiala in pardoseala tip otel panel;

Distributie principala arborescenta;

Distributie secundara cu distribuitoare colectoare;

Echipamente de preparare si circulatie agent termic

Imobilul va fi incalzit cu corpuri statice, radiatoare din otel panel. Corpurile statice de incalzire din otel tip panel sunt proiectate sa functioneze cu agent termic apa calda cu parametri 75/55 grC. Dimensionarea lor s-a efectuat in functie de necesarul de caldura al incaperilor, de parametri de lucru ai instalatiei (80/60°C), de coeficientii de corectie introdusi in functie de temperatura interioara din incaperi, de pozitia de montaj, de modul de racordare si de marimea acestora. Montajul se va face in sistem sus-jos. Radiatoarele vor fi prevăzute cu robinet de închidere/reglare pe tur, robinet de reglare hidraulică/închidere pe retur si dezaerisire individuală cu dezaeratoare manuale. Corpurile de incalzire vor fi mascate cu grilaje metalice impotriva contactului cu suprafata de schimb de caldura, dar si pentru protectia impotriva loviturilor.

* ALIMENTAREA CU APA POTABILA

Instalatii sanitare exterioare

Alimentarea cu apa a amplasamentului se va face din reteaua publica. Conducta de racord va fi din polietilena de inalta densitate PEHD PE80 PN6 avand D 63x3,4 mm.

Panta hidraulica a conductei va fi de 2‰.

Sapatura pentru pozarea conductei si sapatura pentru caminul apometric, se va executa numai manual si cu sprijiniri. Pozarea conductei de apa se va face in sant deschis având b = 0,70 m si hmed = 1,00 m. Conducta de apa se va monta, pe un strat de nisip de 10 cm grosime si se va acoperi cu un alt strat de nisip de 10 cm grosime.

Conducta de alimentare nu necesita izolatie anticoroziva sau termica (este pozata sub adancimea de inghet de 0,80 m si este prevazuta cu accesoriile (fitinguri) necesare si piese de imbinare speciale.

Caminul apometric CA va fi situat in incinta proprietatii, o constructie tip cuva, cu adâncimea de 1,30 m fata de cota amenajata a terenului (-0,75), realizata din beton armat Bc 20 (B250). Sub radierul caminului se toarna beton de egalizare Bc 10 (B 150) de 10 cm grosime.

Caminul adaposteste robinetul de concesie Ф2”, contor de apa cu Dn 32 mm si robinet de linie Ф2”. Se va prevede si 1 buc robinet de golire Ф½”.

Contorul de apa prevazut Dn 32 mm,

Instalatia interioara de alimentare cu apa se va fi realiza din material ales de beneficiar, imbinarile se vor realiza cu piese de îmbinare speciale, în functie de materialul ales, (proiectantul propune conducte din polipropilena).

Conducta de alimentare cu apa nu necesita izolatie anticoroziva, este prevazuta cu accesoriile (fitinguri) necesare si piese de imbinare speciale.

* *Gospodaria de apa*

Timpul teoretic de functionare a instalatiei de stingere a incendiilor cu hidranti interiori, stabilit corespunzator P118/2-2013 si NP 022:1997, este de: 10 min. pentru hidranti interiori.

Volumul de apă pentru stingerea incendiilor este calculat în conformitate cu cerinţele STAS 1478 - 90, pentru fiecare tip de instalaţie si a fost dimensionat si realizat, astfel:

- hidranţi interiori:

V hinteriori = 2.50 I / sec. x 10 min. x 60 sec. = 1500 I = 1.5 m3;

Volumul de apa pentru stingerea incendiilor va fi pastrat intr-un rezervor, cu capacitatea de 3 m3.

Statia de pomparare – amplasata in camera tehnica parter, echipata cu:

agregat de pompare (hidranti exteriori) cu o electropompa activa o electropompa de rezerva, agregatul avand caracteristicile: Q= 9.0 mc/h, H= 50 mCA, N=5.5 kW;

tablou electric;

Debitul necesar de apa pentru refacerea rezervei de incendiu

Qref = 1.5 mc: (24 ore x 3600 sec/ora) = 0.01 l/s

Timpul necesar pentru refacerea rezervei de apa pentru incendiu este de 24 ore.

* Canalizare menajera

Instalatii sanitare exterioare

Apa uzata menajera din cladire se va evacua in caminele de vizitare CV1 ÷ CV4, de unde se va evcua in bazinul vidanjabil ce urmeaza a se amplasa in incinta proprietatii.

Tronsoanele de conducta de canalizare dintre caminele de vizitare pana la colectorul menajer vor fi din PVC tip KGEM - Dn 110 mm. Panta hidraulica a tronsoanelor de conducta de evacuare spre colector va fi de 0,6%. Caminele de vizitare si bazinul vidanjabil (40 mc) vor fi din material plastic (PEHD, PP, PVC etc.), se vor procura complet echipate (piese de racord, trecere, capace etc.).

Instalatii sanitare interioare

Evacuarea apei uzate menajere se va face prin coloanele verticale M1 ÷ M7 prin conducte din polipropilena PP Dn 110 mm, direct in caminele de vizitare CV1, CV3 si CV4.

In grupurile sanitare destinate copiilor s-au prevazut obiecte sanitare (lavoare si vase de closet) speciale pentru copii. Evacuarea apei uzate de la masinile de spalat rufe se va face in sifoane montate pe pereti la inaltimea de aprox. 0,80 m de pardoseala.

* CANALIZARE PLUVIALA

Evacuarea apelor pluviale de pe suprafata construita se va face prin sistem jhgeaburi/burlane, la cota trotuarului si de aici prin sistematizare pe verticala in zona.

* ***PANOURI SOLARE***

*S-a prevazut un pachet complet de sistem solar cu panouri solare sub presiune (tuburi vidate), denumite si captatoare solare, pentru preparare a.c.m. Panourile solare se vor monta pe acoperis, orientate cu fata spre sud.Panourile solare din tuburi vidate pentru incalzire apa calda sunt construite din doua tuburi de sticla borosilicat - foarte transparente si rezistente la socuri (grindina pana la 25-35 mm) - se introduc unul in celalalt, se sudeaza la capetele deschise, dar nu inainte de a se extrage aerul dintre ele. La aceste panouri solare (captatoare), radiatia soarelui este captata de tuburile vidate de sticla in procent de 92-94% .Legatura dintre panouri se va face cu racorduri flexibile din inox (este parte componenta din echipament).Acest sistem se poate folosi 24 de ore/zi, 12 luni/an.*

*Pachetul complet de sistem solar pentru preparare a.c.m., din panouri solare sub presiune (tuburi vidate), este o sursa de incalzire ecologica, ieftina Alegerea pachetului s-a facut functie de debitul de apa calda necesar, qc = 1,349 l/sec .*

*Pachetul complet de system de preparare a.c.m. cuprinde*

* *4 buc panouri solare cu tuburi sub presiune (vidate) 4 buc x24 tuburi cu montare pe acoperis;*
* *Vas de expansiune inchis pentru sistem solar 24 l;*
* *Statie completa de automatizare pentru captatoare solare din tuburi vidate, inclusive pompa solar 4 – 16 l.*

*Boilerul termoelectric trivalent (solar – electric - cazan) capacitatea 750l - 1 buc, precum si vasul de expansiune de 60 l al boilerului sunt cuprinse in volumul „Instalatii Termice”.Legatura intre panourile solare si boiler se va face cu teava Cu 22 mm (¾”) preizolata.*

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare /valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: este situat în intravilanul municipiului Targoviste, categoria de folosinta : curti constructii; forma de proprietate –domeniu public

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**IRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Andrei Calinescu